Hvad er løgnens pris?
Ikke, at den kan forveksles med sandheden.
Faren er, at når vi hører tilstrækkeligt mange løgne,
kan vi ikke længere genkende sandheden.
Men hvad så?
Vi kan ikke gøre andet end at opgive sandheden
og slå os til tåls med historier.
I disse historier er det lige meget, hvem helten er.
Vi vil bare vide, hvem der har skylden.
I denne historie var det Anatolij Djatlov. Han var det oplagte valg.
En hoven og utiltalende mand. Han havde kommandoen.
Han gav ordrerne.
Og han havde ingen venner. I hvert fald ingen højtstående.
Og nu skal Djatlov tilbringe de næste ti år i arbejdslejr.
Dommen er selvfølgelig dobbelt uretfærdig.
Langt værre skurke end han var på spil.
Og hvad han gjorde, fortjener han ikke fængsel for.
Han fortjener at dø.
I stedet får han ti år for "grov forsømmelse".
Hvad betyder det overhovedet?
Ingen ved det. Det er ligegyldigt.
Det eneste, der betyder noget, er, at "retfærdigheden skete fyldest".
For dem er en retfærdig verden nemlig en rationel verden.
Men der var intet rationelt ved Tjernobyl.
Det, der skete der og bagefter, og det lidt, vi gjorde...
...det hele...
Det rene galskab.
Nå, nu har jeg fortalt jer alt, jeg ved.
De vil selvfølgelig benægte det. Det gør de altid.
Jeg ved, I vil gøre jeres bedste.
PRIPJAT I UKRAINE TO ÅR OG ÉT MINUT TIDLIGERE
Ljudmila?
Kammerat Djatlov!
Hvad er der sket?
Jeg ved det ikke.
Det brænder i turbinehallen.
Turbinehallen. Nødkøletanken. Brint.
Du og Toptunov. I fik tanken til at eksplodere.
- Nej... - Det er en nødsituation. Bevar roen.
- Den er eksploderet! - Ja.
- Akimov, køler vi reaktorkernen? - Lukket ned, men kontrolstavene...
- De er ikke helt i. - Jeg gør det fra det andet panel.
I to tænder for reservepumperne, der skal vand til kernen.
Der er ingen kerne.
Kernen er eksploderet.
Han er i chok. Få ham væk.
Låget er væk. Grafitten brænder, jeg så det selv.
En RBMK-reaktorkerne eksploderer ikke. Akimov.
Vi gjorde, som vi skulle, men der er sket noget.
- Kan du smage metal? - Akimov!
Kammerat Perevoztjenko, det er ikke fysisk muligt.
Kernen kan ikke eksplodere. Det må være tanken.
Vi spilder tiden, fart på!
Tøm generatorerne for brint, og pump vand ind.
- Og branden? - Ring til brandvæsnet.
Er det Brandstation to? Hvad siger de hosjer?
Der er sket en eksplosion mellem blok tre og fire.
- Er der mennesker der? - Ja.
- Væk dine overordnede. - Jeg har allerede ringet til dem.
Væk dem alle sammen. Væk alle de overordnede.
- Brandstationen. - Ivankov?
I er blevet kaldt til Pripjat.
- Hallo? - Jeg hører dig.
Til atomkraftværket derovre. Taget brænder i blok tre og fire.
Du har jo ikke vagt i aften.
De indkalder alle, både militær og civile.
Pripjat, Polesskoe, Kijev.
Det er én af de store.
Der er noget sært ved det. Farven.
Pravik siger, de bruger projektører eller noget.
- Sæt nu, der er kemikalier. - Kemikalier?
Problemet er taget. Det er tagpap.
Det kommer til at brænde hele natten og lugte ad helvede til.
Værre er det heller ikke.
Gå nu i seng igen.
KL. 1.25
- Er der udbrudt krig? - Hvor er dosimetret?
Her. Værsgo.
Bomber de os?
- Hvad fanden, 3,6 røntgen? - Det går ikke højere.
Det, der virker, er låst inde. Jeg har ikke nøglen.
Valera, dit ansigt...
Jeg finder Khodemtjuk i pumperummet. Kom her.
Hent Sjasjenok i 604. Fart på! Vi må have alle ud!
Vi må hen til reaktorhallen.
- Elevatoren er færdig. - To etager op, og tværs over.
Hvad skal I der?
Har du set Khodemtjuk?
- Nej. Hvor er Viktor? - I pumperummet.
Bliv her, jeg kommer igen.
Viktor!
Viktor...
Jeg får dig ud herfra.
Kan du rejse dig?
- Khodemtjuk... - Hvad?
Hent Khodemtjuk.
Jeg sænkede kontrolstavene via det andet kontrolpanel.
De er stadig oppe. De er kun en tredjedel nede.
Jeg bad praktikanterne om at sænke dem manuelt.
- Og pumperne? - Jeg kan ikke få fat i Khodemtjuk.
Skide være med Khodemtjuk. Kører pumperne?
Mit kontrolpanel virker ikke.
Til helvede med kontrolpanelet, der skal bare vand til kernen.
Gå ned og tjek, at pumperne kører. Nu.
- Hvad siger dosimetret? - Det siger 3,6 røntgen.
- Men det går kun til... - Tre komma seks. Det er ingen katastrofe.
Vi gjorde alt korrekt.
KL. 1.30
Start pumperne!
Vasilij!
- Hvad er det her? - Jeg ved det ikke, Misja.
Lad det ligge. Få nu dem her sat til.
- Kan du smage metal? - Ja, hvor kommer det fra?
Jeg ved det ikke.
Ventilerne, Misja. Kom nu!
Hvad skal I her?
Ind i reaktorhallen og sænke kontrolstavene. Døren er blokeret.
Jeg tror, kontrolstavene er væk. Kernen også, tror jeg.
Du tager fejl. Akimov sagde...
Kom.
Ignatenko, tag hans slange!
Jeg kommer.
Slap af, Misja.
Er I sikre?
Akimov...
Ind med jer.
Kom så!
Kom nu!
Hallo!
- Ljudmila, vil du med? - Hvorhen?
Til jernbanebroen, man ser bedre derfra.
Man kan alligevel ikke sove for sirener.
Det er nok en dårlig idé, det kan være farligt.
- Det er en brand, og vi er her. - Mikhail!
Åh, undskyld.
- Er Vasilij... - Ja.
- Er det alvorligt? - Nej, det er bare taget.
Han er aldrig kommet til skade før. Det er ingen af dem.
Det skal nok gå.
Få lidt søvn.
Tanken er stor nok til at skabe sådan en eksplosion.
Køletanken ved 71 er på 100 kubikmeter.
Et hundrede og ti.
Et hundrede og ti? Det kan sagtens være den.
Den er væk. Jeg så direkte ind i den.
Jeg så ind i kernen.
Sænkede I kontrolstavene eller ej?
Få ham på infirmeriet.
Toptunov, få ham væk!
- Hvor er Kudrjavtsev? - Han faldt.
- Vi skal bruge en redder! - Han hallucinerer.
- Hans ansigt... - Trykrørene er revnet.
Kølevandet er lettere forurenet. Jeg har set værre.
Kan vi stadig ringe ud?
Akimov?
Indkald dagholdet.
Der skal vand ind til kernen.
Vi skal bruge elektrikere og mekanikere. Flere folk.
Hvor mange gange skal jeg sige det?
Jeg går over i administrationen og ringer til Brjukhanov og Fomin.
De vil nok have en fuld rapport.
Jeg ved ikke, om jeg kan gøre tingene bedre for jer...
...men jeg kan helt sikkert gøre dem værre.
Indkald dagholdet, kammerat Akimov.
Ja, kammerat Djatlov.
KL. 1 .50
Alt ser fint ud.
Ret hende op.
Hende der inden en time, hende der først i morgen tidlig.
- Hvordan står det til nedenunder? - Der er stille.
Sådan er det altid. På denne tid af døgnet er der kun fødsler.
Engang arbejdede jeg i to døgn uden søvn.
Ti kvinder begyndte at føde på samme tid.
- Har jeg fortalt den historie? - Ja.
Jeg får ikke brug for jer foreløbig. I kan hvile i vagtstuen, hvis I vil.
Vi har ikke fået nogen fra branden.
- Hvilken brand? - På kraftværket.
Så er det sikkert ikke noget alvorligt.
- Har vi jod på lager? - Hvad?
- Jod. - Til at desinficere med?
Nej, jodtabletter. Har vi nogen på lager?
Hvorfor skulle vi have jodtabletter?
Hallo?
Hvem ved det ellers?
Har I ringet til Fomin?
Selvfølgelig skal I ringe til ham. Vækker I mig, skal han også vækkes.
Uanset hvad er det vigtigt, at hverken du eller jeg...
KL. 2.30
- Sikkerhedstesten mislykkedes altså? - Situationen er under kontrol.
- Det ser ikke sådan ud. - Knyt, Fomin.
Jeg er nødt til at sige det til centralkomiteen.
Jeg må fortælle Marin eller, gud forbyde det, Frolysjev,
at mit kraftværk brænder.
Ingen bebrejder Dem, direktør Brjukhanov.
Selvfølgelig ikke, jeg lå jo og sov.
Fortæl, hvad der skete. Hurtigt.
Vi kørte testen, som Fomin havde godkendt.
Skifteholdsledere Akimov og Toptunov stødte på tekniske problemer,
som førte til en ansamling af brint i køletanken.
Desværre antændes den, hvilket har skadet bygningen.
Tanken er ret stor. Det er den eneste logiske forklaring.
Men chefingeniør Djatlov ledede testen, så han ved mest.
Brinttanken, brand...
Reaktoren?
Vi har sikret os, at der strømmer vand gennem kernen.
Hvad med strålingen?
Ingenting her, men ved reaktoren er der målt 3,6 røntgen i timen.
Ikke godt, men heller ingen katastrofe.
Stråling fra kølevandet, formoder jeg?
Vi kører med seks-timers skift, men derudover...
Strålingen skal måles regelmæssigt.
Sig, de skal bruger de gode dosimetre fra det aflåste skab.
Godt, jeg ringer til Marin.
Ring til den lokale eksekutivkomité. Der kommer snart ordrer.
Værsgo. Nej?
Hvor kommer farverne fra?
Det er brændslet, selvfølgelig.
"Det er brændslet, selvfølgelig."
Hvad ved du om det? Du vasker gulv på togstationen.
Jurij arbejder der. Det er kold energi, siger han.
Ingen gas eller ild, bare atomer.
Man må bare ikke komme tæt på brændslet.
Ellers skal man drikke et glas vodka hver time i fire timer.
Er Jurij ikke blikkenslager?
På atomkraftværket, jo.
Smukt er det i hvert fald.
Ja.
Har du en cigaret?
Skal du have hjælp?
Det er slut for mig.
Vi kan ikke nå mere herfra. Vi må op på taget.
Vasilij! Det skal slukkes.
Det er nok, kammerater.
Kom, folkens.
Denne vej, Vasilij.
Helt op, og hele vejen ind.
Fart på!
Okay, jeg er på vej ind.
KL. 3.30
- Hvad med nødkølesystemet? - Hverken pumper eller el fungerer.
- Og kernen? - Jeg skal ikke derind.
Der skal vand til kernen, ellers nedsmelter den.
Vi må åbne ventilerne.
- Sasja... - Hvad ellers, Boris?
Hvis det passer, er vi døde. En million mennesker dør.
- Vi må åbne ventilerne manuelt. - Manuelt?
Med alle de ventiler kommer det til at tage timer.
- Så hjælp os. - Med hvad?
Pumpe vand ned i et hul? Det er intet dernede!
Leonid, jeg beder dig...
- Hold øje med kontrolpanelet. - Det virker ikke.
Hold øje med det alligevel.
Nu ved vi, hvorfor de kaldte os ind før tid.
Har de sagt, hvad der er sket?
De kørte test på turbinerne. Nødkøletanken eksploderede.
Jeg forstår heller ingenting.
Kan det være sabotage?
En bombe?
Sitnikov!
Brjukhanov sagde, vi skulle bruge dosimetrene fra skabet,
men nøglen er væk.
Den ligger i blok to. Har de ikke...
Følg mig.
Velkommen, d'herrer.
Værsgo at sidde ned, der er masser af plads.
Jeg beklager det sene tidspunkt.
Vi er i sikkerhed hernede.
Beskyttelsesrummet kan modstå et amerikansk atomangreb,
så mon ikke det går?
Som De ser, er der sket en ulykke.
En funktionsfejl på en køletank har lavet skader på blok fire
og startet en brand.
Jeg har personligt talt med vicesekretær Marin.
Han har talt med vicechef Frolysjev,
Frolysjev med Dolgikh, medlem af centralkomiteen,
og Dolgikh med generalsekretær Gorbatjov.
Eftersom centralkomiteen nærer den største respekt
for det arbejde, Pripjats eksekutivkomité udfører,
har man bedt mig informere Dem om den gældende situation.
Lad mig først sige, at ulykken er under kontrol.
For det andet: Da vores atomindustris arbejde er en statshemmelighed,
er det vigtigt, at vi sikrer, at hændelsen ikke får negative følger.
For at forhindre, at folk går i panik,
sender centralkomiteen militærpoliti til Pripjat.
Hvor mange taler vi om?
To til fire tusind mand.
Hvad foregår der egentlig?
Hvor farligt er det her?
Der er svag stråling, men det begrænser sig til kraftværket.
- Nej, det gør ej. - Hvabehar?
De så mændene kaste op her udenfor.
Mænd med forbrændinger.
Strålingen er højere, end de siger.
Vi har koner og børn her.
Vi er nødt til at evakuere byen.
D'herrer, jeg beder Dem.
Min kone er her!
Ville jeg lade hende blive her, hvis det ikke var sikkert?
Brjukhanov. Luften lyser.
Tjerenkoveffekten, helt normalt fænomen,
der opstår ved selv svag stråling.
Hvor mange af Dem kender navnet på dette sted?
Javist, vi kalder det Tjernobyl...
Men hvad hedder det officielt?
Vladimir I. Lenin Atomkraftværk.
Netop.
Vladimir I. Lenin.
Han havde været stolt af Dem i dag.
Særligt af Dem, unge mand, fordi De tænker på folket.
Er det ikke statsapparatets formål?
Det hænder, at vi glemmer det.
Nogle gange får frygten tag i os.
Men tiltro til sovjetsocialismen bliver altid belønnet.
Og nu siger staten, at situationen er ufarlig.
Stol på det, kammerater.
Siger staten, at den vil forhindre panik,
så hør efter.
Javist, folk bliver opskræmt, når de ser politiet.
Men min erfaring siger mig,
at når folk stiller spørgsmål, der ikke tjener dem vel,
må vi fortælle dem, at de skal passe deres arbejde...
...og overlade statsanliggender til staten.
Vi afspærrer byen.
Ingen må komme ud.
Vi lukker for telefonlinjerne
og begrænser spredningen af misinformation.
Således fordærver folket ikke frugten af deres eget arbejde.
Ja, kammerater.
Alle vil blive belønnet for deres indsats her i aften.
Nu skal de få at se, hvad vi formår.
Tak.
Kammerat Sitnikov, chefingeniør.
Nå?
Jeg sendte folk ind i reaktorbygningen med dosimetre.
Dosimetret fra skabet, dét, der kan måle op til 1.000 røntgen...
Hvad viste det?
Intet. Det holdt op med at virke, så snart det blev aktiveret.
Typisk Moskva. De sender lorteudstyr, men undrer sig, når det går galt.
Vi har fundet et dosimeter mere.
Der tilhører hærens brandkorps.
Det går kun op til 200 røntgen, men det er bedre end de små.
Det gik ikke længere end til 200 røntgen.
Hvad prøver du at sige?
Han målte flere gange. Han er min bedste mand...
Bare et defekt dosimeter. Du spilder vores tid.
Jeg lavede en kontrolmåling af dosimetret.
Hvordan får I så høje tal fra en lækket køletank?
- Det gør man heller ikke. - Hvad fanden taler du så om?
Jeg...
Jeg gik rundt langs ydersiden af blok fire.
Jeg tror, der ligger grafit på jorden, i murbrokkerne.
Du har ikke set grafit.
- Jo. - Nej.
Du så det ikke, for der er ikke noget.
Prøver du at sige, at kernen...
...er eksploderet?
Ja.
Sitnikov...
Du er atomkraftingeniør ligesom jeg.
Forklar mig venligst, hvordan en RBMK-reaktorkerne kan eksplodere.
Ikke en nedsmeltning, men en eksplosion.
- Det vil jeg gerne vide. - Det kan jeg ikke svare på.
- Er du dum? - Nej.
Hvorfor kan du så ikke svare?
Jeg...
Jeg ved ikke, hvordan den skulle kunne eksplodere.
- Men det gjorde den. - Så er det nok.
Fra ventilationsbygningens tag kan man se lige ned i reaktorblok fire.
Jeg vil se det med mine...
...egne øjne.
Det beklager jeg.
Vagt!
Få ham til infirmeriet! Eller til hospitalet.
Det er nødkølevandet.
Han har været tæt på det hele natten.
Så må du gå derop.
Hvad?
Gå op på ventilationsbygningens tag, og fortæl os, hvad du ser.
- Nej, det vil jeg ikke. - Jo, du vil.
Der er ingen fare, bare rolig.
Kom så.
Okay.
Lad os komme i gang.
Leonid.
Hele vejen rundt. Åbn dem helt.
Undskyld.
Der er intet at undskylde for. Vi har ikke gjort noget forkert.
Jo, vi har.
- Hallo? - Valerij Legasov?
Er De første vicedirektør ved Kurtjatovinstituttet for atomenergi?
- Ja, hvem taler jeg... - Boris Sjerbina.
Viceformand for ministerrådet og formand for Energiministeriet.
Der er sket en ulykke på atomkraftværket i Tjernobyl.
Hvor slemt står det til?
Der er ingen grund til panik. En brand, det meste er slukket.
Nødkøletanken eksploderede.
Nødkøletanken? Og kernen?
Vi har givet ordre om, at de skal pumpe vand ind.
Jeg forstår. Er der kontaminering?
Lidt. Direktør Brjukhanov siger, de har målt 3, 6 røntgen.
Det er grund nok til at evakuere...
- De er ekspert i RBMK-reaktorer, ikke? - Ja, jeg har studeret...
Generalsekretær Gorbatjov har nedsat en ulykkeskommission.
De sidder med.
Vi mødes kl. 14.
Så sent? Med tanke på strålingen ville det vel være ønskeligt...
Legasov, Deres rolle i kommissionen er at svare på spørgsmål om,
hvordan RBMK-reaktorer virker, skulle de blive stillet.
Ellers blander De Dem ikke. Især ikke politisk. Forstået?
Naturligvis. Det var ikke min mening at...